google/wiki40b huggingface dataset:
Ορσάβαρις

Η Ορσάβαρις ή Ορσόβαρις, που στα Περσικά σημαίνει λαμπρή Αφροδίτη (έζησε τον 1ο αι. π.Χ.) γεννήθηκε πριγκίπισσα τού Πόντου.

Βιογραφία

Η καταγωγής της ήταν Ελληνική (Μακεδονική) και Περσική. Ήταν η νεότερη, νόθη κόρη τού Μιθριδάτη ΣΤ΄ τού Πόντου από μία ανώνυμη παλλακίδα του. Γεννήθηκε και μεγάλωσε στον Πόντο.
Μνηστεύθηκε και ίσως παντρεύτηκε τον Σωκράτη Χρηστό -δευτερότοκο γιο τού Νικομήδη Γ΄ της Βιθυνίας- και σφετεριστή τού θρόνου της Βιθυνίας. Αυτός ήταν σύμμαχος τού πατέρα της και μικρανιψιός του. Το ενδεχόμενο τού γάμου βασίζεται σε νομίσματα, που κόπηκαν μετά το 72 π.Χ., τα οποία βρέθηκαν στην Προυσιάδα παρά την θάλασσαν (Κίο, πόλη της Βιθυνίας) και φέρουν σε επιγραφή το όνομά της.
Τα νομίσματα αυτά έχουν το όνομά της και τον τίτλο της στα Ελληνικά. Ένα από αυτά που διασώθηκαν, αναγράφει στη μία πλευρά ΒΑΣΙΛΙΣΣΗΣ ΜΟΥΣΗΣ ΟΡΣΑΒΑΡΙΟΣ και στην άλλη φέρει την κεφαλή τού Ηρακλή με επιγραφή ΠΡΟΥΣΩΝ ΤΩΝ ΠΡΟΣ ΘΑΛΑΣΣΗ. Από την πόλη αυτή καταγόταν οι εκ πατρός πρόγονοί της. Ο Σωκράτης Χρηστός απεβίωσε την εποχή, που το βασίλειο τού Πόντου προσαρτήθηκε το 63 π.Χ. από τον Ρωμαίο στρατηγό Πομπήιο.
Τότε η Ορσάβαρις συνελήφθη από τον Πομπήιο και φαίνεται, πως ήταν ένα από τα λίγα εναπομείναντα μέλη της οικογένειας τού Μιθριδάτη ΣΤ΄, που δεν αυτοκτόνησαν ή φονεύθηκαν από τον Μιθριδάτη ΣΤ΄ για να μην αιχμαλωτιστούν. Έγινε πολιτική κρατούμενη τού Πομπήιου και κόσμησε τον θρίαμβό του, όταν αυτός εισήλθε στη Ρώμη το 61 π.Χ. Έπειτα από την πανηγυρική αυτή παρέλαση η Ορσάβαρις ελευθερώθηκε και επέστρεψε στη Μ. Ασία. 
Εκεί παντρεύτηκε τον Λυκομήδη, ευγενή στη Βιθυνία, που καταγόταν από Έλληνες της Καππαδοκίας. Αυτός ήταν αρχιερέας-βασιλιάς στην πόλη Κόμανα της Καππαδοκίας (47-μετά το 30 π.Χ.) Έτσι η Ορσάβαρις έγινε βασίλισσα της θεοκρατικής πόλης Κόμανα. Γέννησε την Ωροδάλτη.
Οι Ρωμαίοι επικύρωσαν τη θέση τού Λυκομήδη και της οικογένειάς του, καθώς κυβερνούσε τα Κόμανα για αρκετό καιρό. Η Ορσάβαρις και ο σύζυγός της μπορούν να ειδωθούν ως συνεχιστές τού Μιθριδάτη ΣΤ΄, το βασίλειο τού οποίου είχε κατατμηθεί: ο κυρίως Πόντος δόθηκε στον Φαρνάκη Β΄, ετεροθαλή αδελφό της, ως βασίλειο υποτελές στους Ρωμαίους, ο Κιμμέριος Βόσπορος, περιοχές της Καππαδοκίας, κ.ά. είχαν επίσης δοθεί. Τους γιους τού Φαρνάκη Β΄ διαδέχθηκε ο Πολέμων Α΄ του Πόντου.
Ιερός Ναός Μιχαήλ Αρχαγγέλου (Σπηλιά Κισάμου)

Ιερός Ναός  Μιχαήλ Αρχαγγέλου  (Σπηλιά Κισάμου). Στον οικισμό Σπηλιά Κισάμου βρίσκεται ο ναός του Μιχαήλ Αρχαγγέλου. Πρόκειται για ένα μονόχωρο ναό του 18ου αι., τμήμα ενός παλιού μοναστηριακού συγκροτήματος, που λειτουργούσε ως μετόχι της μονής Γωνιάς. Αξιοσημείωτος είναι ο πλούσιος ξυλόγλυπτος διάκοσμος που φέρει στο εσωτερικό του, καθώς και οι εικόνες που χρονολογούνται στα μέσα της ίδιας περιόδου.
Βρατίσλαος του Μπρνο

Βιογραφία

Ήταν ο μόνος γιος τού Όλντριχ πρίγκιπα τού Μπρνο και μίας αγνώστου ονόματος πριγκίπισσας, ίσως Σλάβας.
Ο πάππος του Κορράδος Α΄ κατείχε το δυτικό ήμισυ της Μοραβίας (Μπρνο). Ο Όλντριχ κράτησε το Μπρνο και παραχώρησε το Ζνόιμο στον αδελφό του Λεοπόλδο. Ο Βρατίσλαος διαδέχθηκε τον πατέρα του στο Μπρνο και κυβερνούσε ως το 1129, όταν τον εκδίωξε ο Μπρέτισλαβ Β΄ (εξάδελφος τού Όλντριχ), όμως το 1130 επέστρεψε. 
Ο πατέρας του και ο θείος του Λεοπόλδος ίδρυσαν τη μονή Βενεδικτίνων στο Τρέμπιτς, όπου έκτισαν τη βασιλική τού Αγ. Προκοπίου και την προόρισαν για μαυσωλείο τού κλάδου τους. Πράγματι ο Όλντριχ και ο αδελφός του τάφηκαν εκεί. 
Τον Βρατίσλαο διαδέχθηκε ο πρώτος γιος του Σπυτίνιεφ.
Ώρα στη Βοσνία και Ερζεγοβίνη

Η Βοσνία και Ερζεγοβίνη χρησιμοποιεί μια ενιαία ζώνη ώρας, που συμβολίζεται ως Ώρα Κεντρικής Ευρώπης (CET, UTC+01:00). Επίσης χρησιμοποιεί τη θερινή ώρα, μεταβαίνοντας στην Ώρα Κεντρικής Ευρώπης (CET, UTC+02:00).
Η αλλαγή στη θερινή ώρα συμβαίνει με βάση τους κανόνες της Ευρωπαϊκής Ένωσης από το 1983, όταν το σύστημα εισήχθη στο πρώην ΣΟΔ Γιουγκοσλαβίας.

Βάση δεδομένων ζώνης ώρας IANA

Η βάση δεδομένων ζώνης ώρας IANA περιέχει μία ζώνη για τη Βοσνία και Ερζεγοβίνη στο αρχείο zone.tab, που ονομάζεται Europe/Sarajevo.
Χρήστος Κολοκοτρώνης

Βιογραφία

Γεννήθηκε στις 25 Δεκεμβρίου το 1922 στην Καλλιθέα της Αθήνας αλλά μεγάλωσε στην Γλυκομηλιά του νομού Τρικάλων. Ήταν τρισέγγονος του ήρωα της Επανάστασης του '21, Θεόδωρου Κολοκοτρώνη.
Από μαθητής ακόμα έγραφε ποιήματα και έκανε ρεπορτάζ για άρθρα τοπικών εφημερίδων της Θεσσαλίας, ενώ διάβαζε λογοτεχνία και ιστορία. Το 1947 κατέβηκε στην Αθήνα και ασχολήθηκε με την δημοσιογραφία, εργάστηκε στις εφημερίδες Ελληνικόν Αίμα και Εθνική Φλόγα. Υπηρέτησε τη θητεία του, 6 χρόνια, στις Ελληνικές Ειδικές Δυνάμεις.
Το πρώτο τραγούδι που δισκογραφήθηκε ήταν το «Εγώ το πλουσιόπαιδο» στις αρχές της δεκαετίας του 50΄. Από τότε έγραψε πάρα πολλά τραγούδια, πολλά από τα οποία τραγούδησαν μεγάλες φωνές του λαϊκού τραγουδιού όπως ο Στέλιος Καζαντζίδης, ο Μανώλης Χιώτης, ο Πάνος Γαβαλάς, η Καίτη Γκρέυ, ο Στράτος Διονυσίου, η Μαίρη Λίντα, η Πόλυ Πάνου κ.α.
Το καλοκαίρι του 1971 ηχογραφήθηκε ο «Ύμνος της ΑΕΚ» σε στίχους του και μουσική του Στέλιου Καζαντζίδη. Η ενορχήστρωση ήταν του Χρήστου Νικολόπουλου.
2472 Μπράντμαν

Φυσικά χαρακτηριστικά

Τα κυρίως φυσικά χαρακτηριστικά του Μπράντμαν είναι άγνωστα. Ο Μπράντμαν περιστρέφεται γύρω από τον εαυτό του πιθανώς μία φορά κάθε 5,9 ώρες.
Μαργαρίτα της Αυστρίας (1584-1611)

Βιογραφία

Η Μαργαρίτα γεννήθηκε στις 25 Δεκεμβρίου 1584 στο Γκρατς και ήταν το ενδέκατο παιδί και η έβδομη κόρη του Καρόλου Β΄, Αρχιδούκα της Αυστρίας και της Μαρίας Άννας της Βαυαρίας.
Στις 18 Απριλίου 1599 η Μαργαρίτα τον πρώτο της εξάδελφο, βασιλιά Φίλιππο Γ΄ της Ισπανίας. Το ζευγάρι ανέπτυξε έναν στοργικό και στενό δεσμό ο οποίος ενισχύθηκε περαιτέρω με τη γέννηση του πρώτου γιου του το 1605. Η αγάπη της συζύγου του ήταν ένα από τα πιο σημαντικά πράγματα στη ζωή του Φίλιππου.
Όπως και πολλές γυναίκες του οίκου των Αψβούργων, η Μαργαρίτα θεωρήθηκε πολύ έξυπνη και επιδέξια στην πολιτική. Ήταν μεγάλη προστάτιδα των τεχνών, καθώς και ένθερμη Καθολική. Η Βασίλισσα αντιτάχθηκε στις καταχρήσεις και την επιρροή του δούκα της Λέρμα, στις υποθέσεις της κυβέρνησης.
Η Μαργαρίτα πέθανε από επιπλοκές μετά τη γέννηση του τελευταίου της παιδιού, Ινφάντη Αλφόνσου, στις 3 Οκτωβρίου 1611 σε ηλικία 26 ετών. Θάφτηκε στο Ελ Εσκοριάλ.
Μαγνητόμετρο πρωτονίου

Το μαγνητόμετρο πρωτονίου μετρά πολύ μικρές αποκλίσεις του μαγνητικού πεδίου της γης, γεγονός που μας επιτρέπει να ανιχνεύουμε σιδηρά αντικείμενα στην ξηρά και τη θάλασσα, διαδικασία που αποκαλείται γεωφυσική διασκόπηση. Η γεωφυσική διασκόπηση έχει ως κύριο στόχο της τη δημιουργία μιας σχετικά ακριβούς αποτύπωσης των θαμμένων «αντικειμένων» στο εσωτερικό του εδάφους μιας συγκεκριμένης περιοχής. Τα μαγνητόμετρα πρωτονίου χρησιμοποιούνται στην αρχαιολογία για την ανίχνευση και χαρτογράφηση κατεδαφισμένων τοίχων και κτηρίων. Χρησιμοποιούνται, επίσης, στην υποβρύχια αρχαιολογία για τον εντοπισμό ναυαγίων, πολύ περισσότερο στον τομέα των αυτόνομων καταδύσεων για συγχρονα ναυάγια με μεγάλη μάζα σιδήρου.   
Η βασική δομή του μαγνητομέτρου πρωτονίου συνίσταται σε μια χάλκινη συνήθως ηλεκτραγώγιμη σπείρα που  περιβάλλει έναν κύκλινδρο παραφίνης ή κηροζίνης, υλικά δηλαδή που είναι πλούσια σε πρωτόνια. Μετρήσιμο ηλεκτρικό ρεύμα εισάγεται στη σπείρα εξαιτίας της επαναδιευθέτησης των πρωτονίων της η παραφίνης, καθώς το μαγνητόμετρο περνά πάνω από εναλασσόμενο μαγνητικό πεδίο.

Το μαγνητόμετρο στην Αρχαιολογία

Σύμφωνα με τον Κρίστοφερ Πιμπλς (Christopher S. Peebles) στο Γεωφυσική στον αρχαιολογικό τόπο του Angel: Παρελθόν, Παρόν και Μέλλον, "το 1958, ο Τζ Μπλακ (G. Black) και ο Έλι Λίλυ (Eli Lilly), ακολουθώντας προγενέστερες εργασίες του Μ. Άιτκεν (M. J. Aitken) και των συνεργατών του στο Αρχαιομετρικό Εργαστήριο του πανεπιστημίου της Οξφόρδης χρησιμοποίησαν το μαγνητόμετρο πρωτονίου για να εντοπίσουν και να χαρτογραφήσουν θαμμένα αρχαιολογικά τέχνεργα. Το 1959, με την υποστήριξη της Ιστορικής Εταιρείας της Ιντιάνα, ο Τζ. Μπλακ κατασκεύασε ένα βελτιωμένο μαγνητόμετρο για γενικούς σκοπούς. Αποδείχθηκε λίγο καλύτερο από τα προηγούμενα στον εντοπισμό μεγάλων μαζών, lαλλά δεν ήταν πραγματικά κατάλληλο για αρχαιολογικές εφαρμογές. Το l959 πάλι με την υποστήριξη της Ιστορικής Εταιρείας κατασκευάστηκε ένα μαγνητόμετρο προορισμένο ειδικά για την αρχαιολογική έρευνα. από το Αρχαιομετρικό Εργαστήριο της Οξφόρδης". 
"Το 1961 και το 1963 το Εθνικό Ίδρυμα Επιστημών (National Science Foundation) χρηματοδότησε τον Μπλακ και την Ιστορική Εταιρεία της Ιντιάνα για να διερευνήσουν τη χρησιμότητα του μαγνητόμετρου στην αρχαιολογική έρευνα. Στην περίοδο 1961-1963, ερευνήθηκαν πάνω από 30.000 τετρ. μέτρα στον αρχαιολογικό τόπο του Angel και πάνω από 2.000 τετρ. μέτρα ανασκάφθηκαν, προκειμένου να διαπιστωθεί η ακρίβεια του οργάνου. Αυτή ήταν η πρώτη συστηματική χρήση του μαγνητομέτρου πρωτονίου για την αρχαιολογική έρευνα και το όλο έργο δημοσιεύθηκε και από τον Μπλακ και από τον συνεργάτη του Ρ. Τζόνστον, (R. B. Johnston)".
Χαρτί θερμομεταφοράς

Το χαρτί θερμομεταφοράς χρησιμοποιείται για την αποτύπωση εκτυπωμένων σχεδίων σε υφάσματα και άλλες επιφάνειες καθώς και στη χειροτεχνία. Αρχικά, ένας συμβατός εκτυπωτής (laser, inkjet) εκτυπώνει το επιθυμητό σχέδιο στο χαρτί θερμομεταφοράς. Στη συνέχεια, χρησιμοποιείται μια πρέσα θερμομεταφοράς για να μεταφέρει την εκτυπωμένη εικόνα σε ρούχα, καμβά ή άλλη επιφάνεια.

Εκτυπωτές Inkjet με κοινά μελάνια

Η εκτύπωση σε κοινούς εκτυπωτές inkjet δεν είναι τόσο ανθεκτική (ως προς την αντοχή κατά το πλύσιμο των υφασμάτων), όσο η χρήση άλλων τύπων εκτυπωτών ή άλλων τεχνικών αποτύπωσης όπως η μεταξοτυπία.

Εκτυπωτές Inkjet με μελάνια εξάχνωσης (dye sublimation)

Εκτυπωτές με μελάνια εξάχνωσης χρησιμοποιούνται μόνο στις περιπτώσεις εκείνες όπου η τελική επιφάνεια που θα δεχτεί το σχέδιο έχει πολυεστερική σύνθεση (π.χ. συνθετικό ύφασμα) ή έχει πολυμερές επίστρωμα (π.χ. κεραμικά, ξύλο, γυαλί ή μέταλλο που έχουν υποστεί ειδική επεξεργασία). Αυτή η διαδικασία εκτύπωσης μετατρέπει το στερεό μελάνι σε αέριο, παραλείποντας την υγρή φάση.

Εκτυπωτές λέιζερ (laser) / Εκτυπωτές LED

Αυτό το είδος εκτυπωτών χρησιμοποιείται κατά κόρον για τη βιομηχανική εκτύπωση σε μεγάλη κλίμακα, προσφέροντας καλύτερη ποιότητα αποτύπωσης του σχεδίου, με τη μέγιστη δυνατή ευκρίνεια. Το κόστος παραγωγής με αυτούς τους εκτυπωτές είναι το χαμηλότερο δυνατό, ενώ η ανθεκτικότητα των τυπωμένων σχεδίων σε βαμβακερές επιφάνειες είναι πολύ υψηλή. Η χρήση εκτυπωτών laser και των αντίστοιχων χαρτιών θερμομεταφοράς είναι η πλέον κατάλληλη για αποτύπωση σχεδίων σε επίπεδες επιφάνειες κεραμικού, μετάλλου, ξύλου ή γυαλιού που δεν έχουν υποστεί επεξεργασία (μη επιστρωμένες).
Σοφία του Μινσκ

Η ζωή της

Ήταν κόρη της Ριτσέζας της Πολωνίας, βασιλικής συζύγου της Σουηδίας με έναν άγνωστο Πολωνό άντρα με το όνομα Βαλαντόρ, τα στοιχεία σχετικά με τον πατέρα της είναι αμφισβητούμενα. Η Σοφία ήταν ετεροθαλής αδελφή του βασιλιά της Δανίας Κνούτου Ε΄, μετά τον γάμο της μητέρας της με τον Σουηδό βασιλιά Σβέρκερ Α΄ τον ακολούθησε και μεγάλωσε μαζί του στην Σουηδική βασιλική αυλή, αρραβωνιάστηκε τον πρίγκηπα Βάλντεμαρ σαν τμήμα της συμφωνίας για συμμαχία ανάμεσα στην Σουηδία και την Δανία (1154), δεν είχε καθόλου περιουσία στην Δανία και της υποσχέθηκαν το 1/8 της περιουσίας του Κνούτου. Μετά τον αρραβώνα άφησε την Σουηδία για την νέα της πατρίδα αλλά επειδή ήταν πολύ μικρή ακόμα καθυστέρησε τον γάμο της άλλα 3 χρόνια και μπήκε στην υπηρεσία της Μποντίλ, παντρεύτηκε τον Βάλντεμαρ στο Βίμποργκ (1157). Η Σοφία περιγράφεται από τους ιστορικούς ως πολύ όμορφη, αλλά παράλληλα πολύ κακιά και σκληρή: αναφέρεται οτι σκότωσε την ερωμένη του συζύγου της Τόβ και τραυμάτισε την αδελφή της Κίρστεν αλλά οι πληροφορίες δεν επιβεβαιώνονται.  Όταν χήρεψε (1182) δέχθηκε πρόταση και παντρεύτηκε τον Λουδοβίκο Γ΄, λαγδράβο της Θουριγγίας (1184), και επέστρεψε στη Δανία το 1190.
Διαγωνισμός Νέων Χορευτών Eurovision 1991

Τοποθεσία

Το Δημοτικό θέατρο του Ελσίνκι,επιλέχθηκε να φιλοξενήσει τον διαγωνισμό.

Μορφή

Οι κανόνες επιτρέπουν ότι οι συμμετέχοντες χορευτές δεν πρέπει να είναι επαγγελματίες και να είναι από 16 μέχρι 21 ετών.Οι συμμετέχοντες θα παρουσιάσουν το πρόγραμμα τους που οι ίδιοι διαλέγουν,προετιμαζοντάς το εξ'αρχής.Οι κριτές είναι επαγγελματίες χορευτές με διακρίσεις,εκπροσωπόντας στοιχεία του μπαλέτου και σύγχρονου στυλ χορού.Όταν τα αποτελέσματα γίνουν φανερά,οι δύο πρώτοι,φτάνουν σε ένα είδος τελικού,που ονομάζεται τελικός γύρος.Ο τελικός γύρος περιέχει 90 δευτερόλεπτα <<dual>> και 45 δευτερόλεπτα τυχαίο χορό.Ο νικητής ανακοινώνεται με την ολοκλήρωση του τελικού γύρου όπου οι κριτές ανακοινώνουν τον νικητή.

Αποτελέσματα

Συνολικά 15 συμμετείχαν στον προκριματικό γύρο,με τις 8 από αυτές να προκρίνονται στον τελικό.
2932 Κεμπτσίνσκι

Φυσικά χαρακτηριστικά

Τα φυσικά χαρακτηριστικά του Κεμπτσίνσκι είναι άγνωστα.
Βυζαντινοαβαρικός πόλεμος του 570-574

Ο Βυζαντινοαβαρικός πόλεμος του 570-574 ήταν ο πρώτος πόλεμος μεταξύ της Βυζαντινής Αυτοκρατορίας και του Χαγανάτου των Αβάρων που είχε πρόσφατα δημιουργηθεί με την κατάκτηση από τους Άβαρους των Γέπιδων. Με τη διάλυση του κρατιδίου των Γέπιδων οι Βυζαντινοί πρόλαβαν να προσαρτήσουν την στρατηγική πόλη Σίρμιο και την γύρω περιοχή το 567. Οι Άβαροι θεωρώντας τον εαυτό τους φυσικό διάδοχο των Γέπιδων διεκδίκησαν αυτά τα εδάφη και πολιόρκησαν το Σίρμιο χωρίς επιτυχία το 568. Έκτοτε οι Άβαροι έστελναν συνεχώς αντιπροσωπίες στον βυζαντινό αυτοκράτορα στη Κωνσταντινούπολη χωρίς να γίνονται δεκτά τα αιτήματα τους.
Για την πολεμική αυτή σύγκρουση λίγα είναι γνωστά, ο Ιουστίνος Β΄ αποφάσισε την αναμέτρηση με τους Άβαρους για να εξασφαλίσει το σύνορο στον Δούναβη ώστε να μπορέσει να μεταφέρει στρατεύματα από εκεί ενάντια των Περσών. Επικεφαλής του βυζαντινού στρατού και της εκστρατείας τέθηκε ο στρατηγός τότε Τιβέριος Β΄ όπου νίκησε σε μάχη τους Άβαρους το 570 σε άγνωστη θέση στην Θράκη. 
Μετά από αυτή την ήττα οι Άβαροι δεν ενόχλησαν για τέσσερα χρόνια την αυτοκρατορία ούτε έστειλαν ξανά αντιπροσωπίες. Το 574 οι Άβαροι εκμεταλλευόμενοι την απόσυρση βυζαντινού στρατού από την περιοχή επιτέθηκαν στο Βυζάντιο και σε μάχη, σε άγνωστη τοποθεσία, νίκησαν τον Βυζαντινό στρατό ενώ ο ίδιος ο Τιβέριος με δυσκολία απέφυγε την αιχμαλωσία. Ο Τιβέριος έχοντας και το αξίωμα του καίσαρα και ουσιαστικά τη διακυβέρνηση της αυτοκρατορίας λόγω αρρώστιας του Ιουστίνου, πρότεινε Συνθήκη ειρήνης όπου έγινε δεκτή από τους Άβαρους.
Emo

O όρος emo (Ίμο) (προφέρεται /ˈiːmoʊ/)(προέρχεται από τη λέξη emotional=συναισθηματικός) αναφέρεται σε ένα ύφος παρακλάδι του goth που δημιουργήθηκε στη μουσική σκηνή της Ουάσιγκτον. Τα τελευταία χρόνια, ο όρος emocore, συντομογραφία του «emotional hardcore», χρησιμοποιήθηκε επίσης για να περιγράψει τις συναισθηματικές παραστάσεις συγκροτημάτων στη σκηνή της Ουάσιγκτον και μερικές από τις περιφερειακές σκηνές όπως τα γκρουπ Rites of Spring, Embrance, One Last Wish, Beefeater, Gray Matter, Fire Party και το Moss Icon. Ο όρος "emotive hardcore" περιλήφθηκε στο λεξικό για να περιγράψει την περίοδο. Συγκροτήματα όπως τα Sunny Day Real Estate και Texas Is The Reason είχαν ένα πιο ανεξάρτητο ροκ ύφος του Ίμο, πιο μελωδικό και λιγότερο χαοτικό. Η αποκαλούμενη indie emo σκηνή επέζησε μέχρι τα τέλη της δεκαετίας του '90, καθώς πολλά από τα γκρουπ είτε εγκατέλειψαν είτε μετατοπίστηκαν σε επικρατούσες μορφές. Καθώς τα υπόλοιπα indie Ίμο γκρουπ εισχώρησαν στο κυρίαρχο μουσικό ρεύμα, νεότερα γκρουπ άρχισαν να μιμούνται το ύφος που επικρατούσε. Κατά συνέπεια, ο όρος "Ίμο" εξελίχθηκε σε έναν αόριστο προσδιορισμό, χωρίς να περιγράφει ένα συγκεκριμένο μουσικό ύφος.Το Ίμο στυλ παρουσιάζει επιρροή από το goth, αλλά οι δύο υποκουλτούρες διαφέρουν σημαντικά.

Μόδα και χαρακτηριστικά

Στα μέσα της δεκαετίας του 2000 το Ίμο έγινε στυλ ζωής. Οι Ίμο έχουν ίσια, ξασμένα μαύρα μαλλιά με μία φράντζα στο πλάι που καλύπτει το ένα ή και τα δύο μάτια, επειδή όπως λένε, βλέπουν την ζωή με μισό μάτι. Αγόρια και κορίτσια,φοράνε κολλητά τζιν, κολλητές μπλούζες που γράφουν συνήθως ονόματα διάφορων συγκροτημάτων, διάστικτες (με καρφιά ή ανάλογα αντικείμενα) ζώνες, σκέιτ παπούτσια. Μάλιστα, τα τελευταία χρόνια, εξαιτίας της ραγδαίας διάδοσης του Ίμο στιλ πολλές εταιρίες ενδυμάτων και αξεσουάρ εκμεταλλεύθηκαν το γεγονός λανσάροντας - συνήθως μέσω του Διαδικτύου - μια γκάμα ρούχων που απευθύνονται στους Ίμο.
Επικράτεια (βιολογία)

Στην συστηματική ταξινόμηση επικράτεια, υπερβασίλειο ή αυτοκρατορία ονομάζεται η υψηλότερη κατηγορία οργανισμών, η οποία είναι υψηλότερη ακόμη και από το  βασίλειο.

Σύστημα των τριών επικρατειών

Σύμφωνα με το σύστημα των τριών επικρατειών, του Καρλ Βέζε, που προτάθηκε το 1990, το εξελικτικό δέντρο όλων των των ζώντων οργανισμών περιλαμβάνει τρεις επικράτειες: τα Αρχαία, τα Βακτήρια, και τα Ευκαρυωτικά. Ο διαχωρισμός αυτών των τάξεων αντανακλά θεμελιώδεις διαφορές στα γονιδιώματά τους.
Δικαιοσύνη

Η δικαιοσύνη είναι η νομική ή φιλοσοφική θεωρία με την οποία εφαρμόζεται το Δίκαιο. Με τον ίδιο όρο επίσης χαρακτηρίζεται και η απονομή του δικαίου ως και το σύνολο της δικαστικής εξουσίας, ή ακόμα και η εποπτεύουσα Αρχή αυτής π.χ. το Υπουργείο Δικαιοσύνης.
ΚΝ Γουαδαλαχάρα

Έμβλημα

Το έμβλημα του συλλόγου απεικονίζει την κατάκτηση κάθε τίτλου με αστέρι.
2,2-διμεθυλοβουτάνιο

Ονοματολογία

Η ονομασία «διμεθυλοβουτάνιο» προέρχεται από την ονοματολογία κατά IUPAC. Συγκεκριμένα, το αρχικό πρόθεμα «διμεθυλο-» δηλώνει την παρουσία δύο (2) όμοιων διακλαδώσεων  και τα δυο («δι-») ενός (1) ατόμου άνθρακα («-μεθυλο-») και συγκεκριμένα και οι δυο στο άτομο άνθρακα #2, όπως δηλώνουν οι αρχικοί αριθμοί θέσης («2,2-»), το τμήμα «βουτ-» δηλώνει την παρουσία  τεσσάρων (4) ατόμων άνθρακα στην κύρια ανθρακική αλυσίδα της ένωσης, το ενδιάμεσο «-αν-» δείχνει την παρουσία μόνο απλών δεσμών μεταξύ ατόμων άνθρακα στο μόριο και η κατάληξη «-ιο» φανερώνει ότι δεν περιέχει χαρακτηριστικές ομάδες που διαθέτουν χαρακτηριστικές καταλήξεις.

Με υδρογόνωση ακόρεστων υδρογονανθράκων

1. Από 3,3-διμεθυλοβουτένιο:
2. Από διμεθυλοβουτίνιο:

Με αναγωγή θειούχων ενώσεων

1. Με αναγωγή των κατάλληλων θειολών μπορεί να παραχθεί 2,2-διμεθυλοβουτάνιο. Π.χ. από την αναγωγή της 3,3-διμεθυλοβουτανοθειόλης (μέθοδος Raney):
2. Με αναγωγή των κατάλληλων θειαιθέρων μπορεί να παραχθεί 2,2-διμεθυλοβουτάνιο. Π.χ. από την αναγωγή του δι(3,3-διμεθυλοβουτυλο)θειαιθέρα (μέθοδος Raney):

Καταλυτική ισομερείωση

Τo 2,2-διμεθυλοβουτάνιο μπορεί να υποστεί καταλυτική ισομερείωση προς εξάνιο, 2-μεθυλοπεντάνιο, 3-μεθυλοπεντάνιο και 2,3-διμεθυλοβουτάνιο:
Mikoyan-Gurevich MiG-25

Περιγραφή

Το MiG-25 ήταν κατασκευασμένο πρωτίστως από νικέλιο και ατσάλι και όχι από τιτάνιο όπως υπέθεταν αρχικά οι δυτικοί αναλυτές. Τιτάνιο χρησιμοποιήθηκε μόνο σε επιφάνειες που αναπτύσσονταν μεγάλες θερμοκρασίες. Η ατσάλινη κατασκευή του συνεισέφερε στα 20,000 kg του βάρους του (δίχως τον οπλισμό του).
Τα περισσότερα από τα ηλεκτρονικά του βασίζονταν σε τεχνολογία λυχνιών κενού και όχι σε τρανζίστορ. Αν και πρωτόγονη από άποψη σχεδιασμού και αντικείμενο χλευασμού από τους δυτικούς, αυτή η επιλογή χάριζε αυξημένη αντοχή στα ηλεκτρονικά αντίμετρα, καθώς και σε περιβάλλον πυρηνικού πολέμου, όπου η έντονη ακτινοβολία γ που παράγεται από τις πυρηνικές εκρήξεις καταστρέφει τα ηλεκτρονικά κυκλώματα που αποτελούνται από ημιαγωγούς (τρανζίστορ - ολοκληρωμένα κυκλώματα).

Εκδόσεις

MiG-25 R Αναγνωριστικό-Μεγάλου ύψους. Πρώτη πτήση: 1964
MiG-25 P Μαχητικό-Αναχαιτιστικό. Πρώτη πτήση: 1964
MiG-25 PDS Μαχητικό-Αναχαιτιστικό. Χρησιμοποιείτο για τη δοκιμή και αξιολόγηση των αποτελεσμάτων κάθε τροποποίσης. Πρώτη πτήση: 1964
MiG-25 PDSL Μαχητικό-Αναχαιτιστικό. Χρησιμοποιείτο για τη δοκιμή και αξιολόγηση των αποτελεσμάτων κάθε τροποποίσης. Πρώτη πτήση: 1964
MiG-25 ΜR (izd. 02B). Αναγνωριστικό-Βομβαρδιστικό (Αναγνωριστικό καιρού). Πρώτη πτήση: 1970
MiG-25 RB (izd.02B). Αναγνωριστικό-Βομβαρδιστικό. Πρώτη πτήση: 1970
MiG-25 RBV Αναγνωριστικό-Βομβαρδιστικό. Πρώτη πτήση: 1970
MiG-25 RBΚ Τακτικό Αναγνωριστικό-Βομβαρδιστικό. Πρώτη πτήση: 1970
MiG-25 RBΝ Τακτικό Αναγνωριστικό εξοπλισμένο με νυχτερινές φωτογραφικές μηχανές. Πρώτη πτήση: 1970
MiG-25 RBS (izd.02S, izd.51). Τακτικό Αναγνωριστικό-Βομβαρδιστικό. Πρώτη πτήση: 1970
MiG-25 M (E-115M, E-266M).  Μαχητικό-Αναχαιτιστικό. Πειραματικό αεροσκάφος με κινητήρες τύπου R-15BF2-300. Πρώτη πτήση: 1974
MiG-25 RD (izd.99) .  Αναγνωριστικό-Βομβαρδιστικό. Πρώτη πτήση: 1976
MiG-25 BM (izd.02M, izd.66) – μονοθεσία υπερηχητικό αεροσκάφος προσβολής στόχων ραντάρ έδαφος. Πρώτη πτήση: 1977
MiG-25 PD Μαχητικό-Αναχαιτιστικό. Πρώτη πτήση: 1978
MiG-25 PDΜ Μαχητικό-Αναχαιτιστικό. Πρώτη πτήση: 1978
MiG-25 PDΖ Μαχητικό-Αναχαιτιστικό. Πρώτη πτήση: 1978
MiG-25 RBT (izd. 02T).  Αναγνωριστικό-ανίχνευσης και εντοπισμό ράδιο συχνοτήτων . Πρώτη πτήση: 1979
MiG-25 RBF (izd.02F). Τακτικό Αναγνωριστικό-Βομβαρδιστικό. Πρώτη πτήση: 1980
MiG-25 RBSh (izd.02Sh). Τακτικό Αναγνωριστικό-Βομβαρδιστικό. Πρώτη πτήση: 1980
Πανελλήνιοι κολυμβητικοί αγώνες 1926

Οι Πανελλήνιοι κολυμβητικοί αγώνες του 1926 διοργανώθηκαν από τον ΣΕΓΑΣ στο όρμο του Κουμουνδούρου από τις 13 έως τις 15 Αυγούστου του 1926. Τους αγώνες διοργάνωσε το κολυμβητικό τμήμα του ΣΕΓΑΣ υπό τον Πρωτόπουλο κατά του οποίου υπήρξαν πολλές διαμαρτυρίες για την κακή διοργάνωση των αγώνων αλλά και για μεροληψία υπέρ συλλόγων. Για πρώτη φορά πήραν μέρος στους Πανελλήνιους κολυμβητικούς αγώνες και γυναίκες.
Σύμφωνα με τον τύπο της εποχής δεν είχαν προβλεφτεί αποδυτήρια και οι αθλητές κυρίως των επαρχιακών συλλόγων άλλαζαν στην ύπαιθρο ή πλήρωναν μεγάλα ποσά σε ιδιοκτήτες βαρκών κι άλλαζαν μέσα σε αυτές. Διαμαρτυρίες υπήρξαν και κατά την διάρκεια των αγώνων, κυρίως την πρώτη μέρα που πολλά αγωνίσματα διακόπηκαν χωρίς αιτιολόγηση. Στην δεύτερη μέρα των αγώνων επετράπη σε αθλητή να αγωνιστή ξανά στο ίδιο αγώνισμα μόνος του. Την τρίτη μέρα αθλητές από έναν σύλλογο πήραν μέρος σε ατομικά αγωνίσματα και την ίδια μέρα σε τρεις αγώνες υδατοσφαίρισης.
Στους αγώνες πήραν μέρος τα σωματεία : Εθνικός Πειραιώς (10 αθλητές και 5 αθλήτριες), Πανελλήνιος ΓΣ, ΝΟ Φαλήρου, ΓΣ Βόλου, ΝΟ Καστέλας, Ηρακλής Θεσ/κης, ΓΣ Αμαρουσίου, Άρης Θεσ/κης, Εθνικός ΓΣ Αθηνών (1 αθλητής και 2 αθλήτριες) , Ένωση Κωνσταντινουπόλεως,
Γιορτινή φορεσιά Σκύρου

Ως γιορτινή φορεσιά της Σκύρου αναφέρεται η γυναικεία ενδυμασία που φοριόταν από τον γυναικείο πληθυσμό της Σκύρου των Βορείων Σποράδων κατά τις επίσημες περιστάσεις (γιορτές, γάμοι κλπ) και ήταν γνωστή στην τοπική ορολογία με τις ονομασίες χρυσή, αλλαμένα και νυφάδα.

Περιγραφή

Η φορεσιά αποτελείται από το κεντημένο από μετάξι εσωτερικό πουκάμισο, τον κοντό γυναικείο επενδύτη (γνωστό και ως μεντενέ), το καλό πουκάμισο το οποίο κατασκευαζόταν από δύο είδη υφασμάτων, τον καπχά (μεταξωτό ύφασμα που χρησίμευε ως εξάρτημα της φορεσιάς), το πολύπτυχο φουστάνι και τον αμάνικο επενδύτη που κάποιες φορές ήταν φτιαγμένος από πολύτιμα υλικά.
Τη φορεσιά συμπληρώνει ο κεφαλόδεσμος, ο οποίος αποτελείται από τέσσερα μέρη, το λευκό βαμβακερό μαντήλι, το κόκκινο μεταξωτό καπιτσάλι, τη μεταξωτή μπόλια και την καλύπτρα του κεφαλιού τον φτα, που αποτελεί το σημαντικότερο κομμάτι του κεφαλόδεσμου. Ο στολισμός της φορεσιάς ολοκληρώνεται από μια χρυσή ζώνη και ασημένια κλειδωτήρια καθώς και από το κόσμημα του κεφαλιού.
Νικολάεβσκ (Αλάσκα)

Ιστορία

Η πόλη ιδρύθηκε το 1968 από μια ομάδα Ρώσων παλαιών πιστών της Ρωσικής ορθόδοξης εκκλησίας, και παραμένει σε μεγάλο βαθμό εθνικά ρωσική πόλη. Η πορεία της ομάδας αυτής από τη Ρωσία στην Κίνα κι έπειτα στην Αλάσκα, καθώς και η ιστορία της ίδρυσης της Νικολάεβσκ αναφέρεται σε άρθρο του 1972 στο περιοδικό Νάσιοναλ Τζιογκράφικ (National Geographic), και το 2013 στο επεισόδιο στο κανάλι NatGeo  που ονομάζεται «Κόκκινη Αλάσκα».
Γκωτιέ Δ΄ του Ανγκιάν

Βιογραφία

Καταγόμενος από το Αινώ της Γαλλίας, ήταν γιος του Σιγκέρ Β΄ του Ανγκιάν και της Ιωάννας του Κονντέ, κληρονόμος στις κτήσεις του πατέρα του μετά τον θάνατό του το 1364.
Διορίσθηκε σε στρατιωτική θέση στην Φλάνδρα από τον Λουδοβίκο Β΄ των Νταμπιέρ κόμη της Φλάνδρας ενάντια στην επαναστατημένη Γάνδη. Στις 7 Ιουλίου 1381 τα στρατεύματά του κατέλαβαν την πόλη Γκέρααρτσμπεργεν, την έκαψαν και σκότωσαν πολλούς από τους κατοίκους της.
Σκοτώθηκε το 1381, όταν παγιδεύτηκε σε ενέδρα από τους αντιπάλους του. Τον κληρονόμησε και τον διαδέχτηκε στα αξιώματα ο θείος του Λουδοβίκος του Ανγκιάν.